
RAPORT 

asupra proiectului de Lege pentru aprobarea Ordonanţei de urgenţă nr. 67/1997 privind înfiinţarea, organizarea şi funcţionarea Oficiului Naţional al Cinematografiei şi constituirea Fondului Cinematografic Naţional


În urma examinării proiectului de Lege pentru aprobarea Ordonanţei de urgenţă nr. 67/1997 privind înfiinţarea, organizarea şi funcţionarea Oficiului Naţional al Cinematografiei şi constituirea Fondului Cinematografic Naţional, în şedinţele din 12, 19 şi 26 noiembrie 1997 şi 3, 10, 17 şi 18 decembrie 1997, propunem ca acesta să fie supusă spre dezbatere şi aprobare cu următoarele amendamente:

	Nr.

crt.
	Text iniţial
	Amendamente propuse

Text adoptat de Comisie
	Motivare

	 1.
	Articol unic - Se aprobă Ordonanţa de urgenţă nr. 67/1997 privind înfiinţarea, organizarea şi funcţionarea Oficiului Naţional al Cinematografiei şi constituirea Fondului Cinematografic Naţional. 
	Amendament adoptat de Comisie
Art. I. - Se aprobă ordonanţa de urgenţă nr. 67/1997 privind înfiinţarea, organizarea şi funcţionarea Oficiului Naţional al Cinmatografiei şi constituirea Fondului Cinematografic Naţional, publicată în Monitorul Oficial al României, Partea I, nr. 295 din 30 octombrie 1997, cu următoarele modificări şi completări:
	Pentru respectarea normelor de tehnică legislativă cu privire la elementele de identificare ale actelor normative.



	 2.
	Art. 2.  La data intrării în vigoare a prezentei ordonanţe de urgenţă se înfiinţează Oficiul Naţional al Cinematografiei, organ de specialitate al administraţiei publice centrale, în subordinea Guvernului, prin reorganizarea Centrului Naţional al Cinematografiei, care se desfiinţează.
	Amendament adoptat de Comisie

1. Articolul 2 se modifică şi va avea următorul cuprins:

Art. 2. - (1) La data intrării în vigoare a prezentei ordonanţe de urgenţă se înfiinţează Oficiul Naţional al Cinematografiei, organ de specialitate al administraţiei publice centrale, în subordinea Guvernului, prin reorganizarea Centrului Naţional al Cinematografiei, care se desfiinţează.

(2) Oficiul Naţional al Cinematografiei are personalitate juridică şi este ordonator principal de credite ale cărui cheltuieli de funcţionare şi capital se finanţează integral de la bugetul de stat.
	Pentru a se stabili cu claritate şi în cadrul aceluiaşi articol care sunt atributele ONC din punct de vedere juridic şi financiar.

	 3.


	Art 3.  - (1)  Oficiul Naţional al Cinematografiei este instituţie publică cu personalitate juridică  şi este condus de un preşedinte asimilat cu funcţia de secretar de stat, precum şi de un vicepreşedinte, asimilat cu funcţia de subsecretar de stat, numiţi în funcţie de Primul Ministru al Guvernului.
(2) În structura Oficiului Naţional al Cinematografiei  va fi prevăzut şi postul de Secretar General, numit în funcţie pe bază de concurs.

(3) Funcţia de Secretar general este asimilată aceleia de director general de minister.
	Amendament adoptat de Comisie

2. Articolul 3 se modifică şi va avea următorul cuprins:

Art. 3.- Oficiul Naţional al Cinematografiei este condus de un preşedinte a cărui funcţie este asimilată aceleia de secretar de stat, precum şi de un vicepreşedinte a cărui funcţie este asimilată celei de subsecretar de stat, numiţi de Primul Ministru.


	Pentru claritatea textului prin care se stabileşte conducerea ONC şi nivelul de salarizare a conducătorilor acestui organism.

	 4.
	Art. 5. Oficiul Naţional al Cinematografiei coordonează activitatea cinematografică din România, administrând resursele financiare alocate în acest scop.
	Amendament adoptat de Comisie 

3. Articolul 5 se modifică şi va avea următorul cuprins:

Art.5. - (1) Oficiul Naţional al Cinematografiei coordonează activitatea cinematografică din România şi administrează resursele financiare alocate, potrivit legii.

(2) În scopul stabilirii unitare a modului de întregistrare, evidenţă şi autorizare a tuturor activităţilor din domeniu, precum şi de clasificare a operelor cinematografice, se instituie Registrul Cinematografiei.
	Pentru o tratare unitară, în cadrul aceluiaşi articol, a unor elemente definitorii privind activitatea cinematografică - specificarea rolului ONC şi a Registrului Cinematografic.

	 5.
	Art.  6.   Pentru realizarea responsabilităţilor ce-i revin, potrivit art.5 din prezenta ordonanţă de urgenţă, Oficiul Naţional al Cinematografiei îndeplineşte următoarele atribuţii:

a) elaborează proiecte de hotărâri, ordonanţe şi legi privind măsurile organizatorice, tehnice, financiare şi juridice necesare pentru buna funcţionare a sistemului cinematografic naţional;

b) face propuneri pentru asigurarea sincronizării legislaţiei româneşti cu legislaţia europeană în domeniu;

c) emite, în îndeplinirea competenţelor şi atribuţiunilor ce-i revin prin prezenta ordonanţă de urgenţă, norme şi instrucţiuni pentru  instituţiile din subordine;

d) asigură participarea cinematografiei româneşti la toate formele europene sau internaţionale de sprijinire a producţiei, distribuţiei şi exploatării filmului,precum şi reprezentarea ţării noastre în toate instituţiile şi organismele internaţionale de profil;

e) înfiinţează Registrul Cinematografiei, în scopul stabilirii unitare a modului de înregistrare, evidenţ şi autorizare a tuturor activităţilor din domeniu, precum şi de clasificare a operelor cinematografice;

f) elaborează şi aprobă normele de organizare şi funcţionare a Registrului Cinematografic, precum şi cele de clasificare a operelor cinematografice;

g) sprijină organizarea unor festivaluri cinematografice în România, precum şi participarea unor producţii româneşti la festivaluri internaţionale;

h) organizează activităţi de formare şi perfecţionare a cadrelor  tehnice de specialitate;

i) solicită date, elaborează şi transmite Comisiei Naţionale pentru Statistică (statistica cinematografică(;

j) asigură controlul respectării reglementărilor în domeniul cinematografiei;

k) participă la iniţierea şi negocierea convenţiilor, a acordurilor şi a altor înţelegeri internaţionale sau bilaterale în domeniul cinematografiei precum şi a aderării la cele existente, conform prevederilor legale;

l) participă la iniţierea, coordonarea şi urmărirea aplicării convenţiilor internaţionale în domeniul cinematografiei;

m) editează publicaţii de specialitate şi de informare în domeniu;
n) instituie Premiul Naţional al Cinematografiei, distincţie prin care se recompensează creaţiile cinematografice de valoare deosebită, pentru fiecare din domeniile specifice.
	Amendament adoptat de Comisie

4. Articolul 6 se modifică şi va avea următorul cuprins:

Art. 6.-  Pentru îndeplinirea responsabilităţilor ce-i revin, Oficiul Naţional al Cinematografiei are următoarele atribuţii:

a) elaborează proiecte de acte normative în domeniul său de competenţă;

b) emite norme şi instrucţiuni pentru instituţiile din subordine.

c) asigură participarea cinematografiei româneşti la organisme şi manifestări naţionale şi internaţionale de profil;
d) emite normele de organizare şi funcţionare a Registrului Cinematografic, precum şi cele de clasificare a operelor cinematografice;

e) organizează sau sprijină organizarea de festivaluri şi alte manifestări cinematografice în România;

f) sprijină participarea unor producţii româneşti la festivaluri sau alte manifestări internaţionale;

g) organizează activităţi de formare şi perfecţionare a personalului de specialitate;

h) preia datele necesare de la persoanele fizice sau juridice care desfăşoară activităţi în domeniul cinematografiei şi le transmite Comisiei Naţionale pentru Statistică pentru elaborarea (statisticii cinematografice(;

i) controlează respectarea reglementărilor în domeniul cinematografiei;

j) participă la iniţierea şi negocierea convenţiilor, a acordurilor şi a altor înţelegeri internaţionale sau bilaterale în domeniul cinematografiei, potrivit legii;
l) poate edita publicaţii de specialitate şi de informare în domeniu.


	Pentru o circumscriere corectă a  atribuţiilor ONC, în calitatea acestuia de organ de specialitate al administraţiei publice centrale, în subordinea Guvernului.

	 6.
	
	Amendament adoptat de Comisie

5. Se introduce un nou articol, după articolul 6, cu următorul cuprins:

(1) Se instituie Premiul Naţional al Cinematografiei, distincţie prin care se recompensează creaţiile cinematografice de valoare deosebită.

(2) Consiliul Naţional al Cinematografiei poate institui şi alte premii, pentru fiecare din domeniile specifice creaţiei cinematografice.
	Pentru o tratare unitară., în cadrul aceluiaşi articol, a întregului sistem de premii în domeniul cinematografiei, cu specificarea că Premiul Naţional se instituie prin efectul prezentului act normativ, iar acordarea de alte premii este dată în competenţa ONC. 

	 7.
	Art 7. - (1)  Pe lângă Oficiul Naţional al Cinematografiei se înfiinţează Consiliul Oficiului Naţional al Cinematografiei, organism de coordonare a activităţii acestuia. Secretariatul lucrărilor Consiliului Oficiului Naţional al Cinematografiei  este asigurat de personalul Oficiului Naţional al Cinematografiei.

(2) Consiliul Oficiului Naţional al Cinematografiei este alcătuit din preşedintele şi vicepreşedintele Oficiului Naţional al Cinematografiei şi din 11 membri.

(3) În cadrul Consiliului Oficiului Naţional al Cinematografiei un număr de 9 membri sunt numiţi de către preşedintele Oficiului Naţional al Cinematografiei    dintr-un  număr de câte trei propuneri formulate de fiecare dintre persoanele juridice nominalizate mai jos, după cum urmează:

- asociaţii şi uniuni de creatori din domeniul cinematografic: trei membri;

- societăţi comerciale cu activitate în domeniul producţiei de film: doi membri;

- societăţi comerciale cu activitate în domeniul distribuţiei de film: un membru;

- Societatea Română de Televiziune :un membru;

- posturi de televiziune particulară: un membru;

- publicaţii cu specific cinematografic: un membru.

(4) Ceilalţi doi membri din componenţa Consiliului Oficiului Naţional al Cinematografiei vor fi desemnaţi de ministrul culturii şi, respectiv, ministrul finanţelor. 
	Amendament adoptat de Comisie

6. Articolul 7 se modifică şi va avea următorul cuprins:

Art. 7. - (1)  Se înfiinţează Consiliul Oficiului Naţional al Cinematografiei, organism de coordonare a strategiei Oficiului Naţional al Cinematografiei.
(2) Secretariatul lucrărilor Consiliului Oficiului Naţional al Cinematografiei este asigurat de personalul Oficiului Naţional al Cinematografiei.

(3) Consiliul Oficiului Naţional al Cinematografiei este alcătuit din preşedintele şi vicepreşedintele Oficiului Naţional al Cinematografiei şi din 11 membri.

(4) În cadrul Consiliului Oficiului Naţional al Cinematografiei 9 membri sunt numiţi de către preşedintele Oficiului Naţional al Cinematografiei,    dintr-un  număr de câte trei propuneri pentru fiecare loc, formulate de persoanele juridice nominalizate mai jos, după cum urmează:

a) asociaţii şi uniuni de creatori din domeniul cinematografic: trei membri;

b) societăţi comerciale a căror activitate principală este producţia de film: doi membri;

c) societăţi comerciale a căror activitate principală este distribuirea de filme: un membru;

d) Societatea Română de Televiziune: un membru;

e) organisme de televiziune private: un membru;

f) publicaţii cu specific cinematografic: un membru.

(6) Doi membri ai Consiliului Oficiului Naţional al Cinematografiei sunt desemnaţi de ministrul culturii şi, respectiv, de ministrul finanţelor.


	Pentru a se stabili cu claritate rolul esenţial al Consiliul Oficiului Naţional al Cinematografiei, de a coordona strategia ONC, şi nu activitatea curentă a acestuia.

Pentru o mai mare claritate a textului.

	 8.
	Art. 8. - (1) Mandatul membrilor Consiliului Oficiului Naţional al Cinematografiei este de doi ani; membrii consiliului pot fi realeşi pentru un nou mandat, fără a putea, însă, să exercite, succesiv mai mult de două mandate.

(2) Membrii Consiliului Oficiului Naţional al Cinematografiei vor fi salarizaţi conform legii 40/1991, anexa 11, cu privire la salarizarea Preşedintelui şi Guvernului României, precum şi a personalului Preşedenţiei, Guvernului şi al celorlalte organe ale puterii executive, cu modificările ulterioare.
	Amendament adoptat de Comisie

7. Articolul 8 se modifică şi va avea următorul cuprins:

Art. 8. - (1) Mandatul membrilor Consiliului Oficiului Naţional al Cinematografiei este de doi ani; membrii Consiliului nu pot să exercite mai mult de două mandate succesive.

(2) Membrii Consiliului Oficiului Naţional al Cinematografiei vor fi retribuiţi conform legii 40/1991, anexa 11, cu privire la salarizarea Preşedintelui şi Guvernului României, precum şi a personalului Preşedenţiei, Guvernului şi al celorlalte organe ale puterii executive, cu modificările ulterioare.
	Pentru claritatea textului şi pentru utilizarea termenului corect de "retribuire" în loc de "salarizare", având în vedere că membrii Consiliului Oficiului Naţional al Cinematografiei , nu sunt salariaţi ai acestuia, ci personalităţi care participă doar la şedinţele Consiliului şi care pot fi liber-profesuionişti, pensionari sau salariaţi în cadrul altor structuri.

	 9.
	Art. 9. Consiliul Oficiului Naţional al Cinematografiei  are următoarele atribuţii:

a) stimularea şi orientarea dezvoltării cinematografice, a industriei cinematografice şi a producţiei de filme din România;

b) sprijinirea producţiei şi exploatării, interne şi internaţionale, a filmului românesc;

c) promovarea şi reprezentarea, pe plan internaţional, a intereselor cinematografiei naţionale;

d) conceperea, iniţierea şi urmărirea desfăşurării programului naţional de cultură cinematografică prin sprijinirea filmului de scurt metraj, documentar, experimental şi a mişcării cinematografice de amatori;

e) susţinerea activităţii de formare profesională în ţară şi peste hotare;

f) susţinerea şi coordonarea activităţilor specifice Oficiului Naţional al Cinematografiei stabilite potrivit prezentei ordonanţe de urgenţă;

g) acordarea Premiului Naţional al Cinematografiei, anual, pentru fiecare din domeniile specifice, în condiţiile stabilite de Consiliul Oficiului Naţional al Cinematografiei;

h) stabilirea cotelor alocate din Fondul Cinematografic Naţional pentru prima de proiect, prima de dezvoltare şi prima de difuzare conform art.17 din prezenta ordonanţă de urgenţă.
	Amendament adoptat de Comisie

8. Articolul 9 se modifică şi va avea următorul cuprins:

Art. 9. - (1) Consiliul Oficiului Naţional al Cinematografiei  are următoarele atribuţii:

a) stabilirea strategiei de dezvoltare a industriei cinematografice româneşti;
b) promovarea şi reprezentarea, pe plan internaţional, a intereselor cinematografiei naţionale;

c) conceperera unui program naţional de cultură cinematografică;

d) conceperea şi coordonarea unor proiecte şi programe specifice diverselor forme ale creaţiei cinematografice;

e) acordarea Premiului Naţional al Cinematografiei şi a altor premii instituite de Oficiul Naţional al Cinematografiei;

f) stabilirea strategiei, a principiilor şi a priorităţilor de alocare a sumelor din Fondul Cinematografic Naţional pentru sprijinirea producţiei şi distribuirii filmului românesc.

(2) Consiliul Oficiului Naţional al Cinematografiei ia hotărâri în prezenţa a minimum 9 membri, cu majoritatea simplă a voturilor celor prezenţi.

(3) Consiliul Oficiului Naţional al Cinematografiei stabileşte regulamentul şi face  propuneri pentru acordarea anuală a Premiului Naţional al Cinematografiei pentru fiecare dintre domeniile specifice. 
	Pentru claritatea textului şi pentru o tratare unitară, în cadrul aceluiaşi articol, a atribuţiilor Consiliul Oficiului Naţional al Cinematografiei şi a modului de funcţionare a acestuia

	10.
	Art.  10.  În realizarea atribuţiilor prevăzute la art. 9, Consiliul Oficiului Naţional al Cinematografiei ia hotărâri cu majoritate simplă în prezenţa unui număr minim de 9 membri.
	Amendament adoptat de Comisie

9. Art. 10 devine alin. 2 al art. 9.
	Corelare cu modificările de la art. precedent.

	11.
	Art. 11. - (1) Consiliul Oficiului Naţional al Cinematografiei ia hotărâri privind stabilirea strategiei de organizare şi finanţare a activităţii cinematografice , repartizarea sumelor ce vor fi alocate fiecărui domeniu de activitate al Oficiului Naţional al Cinematografiei, potrivit art.6 din prezenta ordonanţă de urgenţă precum şi pentru desemnarea juriului de acordare a sprijinului financiar pentru producţia şi distribuirea filmului românesc.

(2) Consiliul se reuneşte trimestrial în şedinţe ordinare la convocarea preşedintelui Oficiului Naţional al Cinematografiei sau, în absenţa acestuia, a vicepreşedintelui. 

(3) Consiliul poate fi reunit şi în şedinţe extraordinare la convocarea preşedintelui, ori, în absenţa acestuia, a vicepreşedintelui, precum şi la cererea a cel puţin şase membri ai Consiliului.
	Amendament adoptat de Comisie

10. Articolul 11 se modifică şi va avea următorul cuprins:

Art.11. - (1) Consiliul Oficiului Naţional al Cinematografiei stabileşte componenţa juriului de acordare a sprijinului financiar pentru producţia şi distribuirea filmului românesc.

(2) Consiliul se reuneşte trimestrial în şedinţe ordinare, la convocarea preşedintelui Oficiului Naţional al Cinematografiei sau, în absenţa acestuia, a vicepreşedintelui. 

(3) Consiliul poate fi reunit şi în şedinţe extraordinare la convocarea preşedintelui ori, în absenţa acestuia, a vicepreşedintelui, precum şi la cererea a cel puţin şase membri ai Consiliului.


	Pentru eliminarea repetiţiilor, întrucât unele prevederi ale alin (1) au fost introduse în textul art. 9, modificat.

Pentru claritatea şi conciziunea textului.

	12.
	Art. 12. Pentru realizarea scopurilor şi atribuţiilor sale, stabilite potrivit art. 5 şi art. 6, la dispoziţia Oficiului Naţional al Cinematografiei se constituie Fondul Cinematografic Naţional prin care se gestionează atât sumele alocate de la bugetul de stat, cu această destinaţie cât şi sume provenite din surse extrabugetare.
	Amendament adoptat de Comisie

11. Articolul 12 se modifică şi va avea următorul cuprins:

Art. 12. - (1) Pentru realizarea scopurilor şi atribuţiilor Oficiului Naţional al Cinematografiei, se constituie Fondul Cinematografic Naţional, care este administrat de către Oficiu.

(2) Fondul Cinematografic Naţional se constituie din surse alocate de la bugetul de stat şi din surse extrabugetare.
	Pentru stabilirea cu claritate a modului de constituire şi de administrare a Fondului Cinematografic Naţional.

	13.
	Art. 13.  - (1) Sursele extrabugetare ale Fondului Cinematografic Naţional se constituie din:

a) organizarea unor manifestări culturale, studii, proiecte precum şi exploatarea unor bunuri aflate în dotare şi alte activităţi realizate direct de către Oficiul Naţional al Cinematografiei ;

b) taxele percepute pentru efectuarea operaţiunilor de clasificare, înregistrare şi autorizare, în cadrul Registrului Cinematografiei;

c) o contribuţie de 5% din vânzarea sau din închirierea casetelor video înregistrate;

d) o contribuţie de 3% din preţul minutelor de publicitate vândute de către Societatea Română de Televiziune şi care se adaugă acestui preţ;
e) o contribuţie de 3% din preţul minutelor de publicitate vândute de către posturile de televiziune private cu difuzare pe cale radioelectrică, terestră sau prin satelit şi care se adaugă acestui preţ;

f) o contribuţie din încasările provenite din difuzarea filmelor pe peliculă sau pe suport magnetic, în cinematografe sau în alte spaţii publice destinate vizionării cu public, în valoare de 10% pentru filmele de provenienţă străină şi de 20% pentru filmele care au interdicţie de vizionare pentru persoanele sub 18 ani; filmele care îndeplinesc condiţiile art. 28 alineatul (1) sunt scutite de această taxă;

g) o contribuţie din veniturile obţinute de agenţii economici care desfăşoară activităţi comerciale de alt profil, în spaţiile destinate exploatării filmelor şi în anexele acestora; definirea acestor spaţii şi a cuantumului acestei contribuţii se va face de către Oficiul Naţional al Cinematografiei în termen de 60 de zile de la înfiinţare;

h) sumele provenite din comercializarea drepturilor de exploatare a filmelor româneşti realizate cu finanţare integrală de stat, produse înainte de intrarea în vigoare a prezentei ordonanţe de urgenţă, cu respectarea Legii nr. 8/1996 privind dreptul de autor şi drepturile conexe.

(2) Sumele provenite din contribuţiile  la alin. (1) lit. c) d) e) f) şi g) reprezintă cheltuială deductibilă la calculul profitului impozabil al agenţilor economici respectivi.
	Amendament adoptat de Comisie

11. Articolul 13 se modifică şi va avea următorul cuprins:

Art. 13. - (1) Sursele extrabugetare ale Fondului Cinematografic Naţional se constituie din sumele realizate prin:

a) organizarea de manifestări culturale, studii, proiecte precum şi exploatarea unor bunuri aflate în dotare;

b) perceperea taxelor pentru efectuarea operaţiunilor de clasificare, înregistrare şi autorizare, în cadrul Registrului Cinematografiei;

c) o contribuţie de 5% din vânzarea sau din închirierea casetelor video înregistrate;

d) o contribuţie de 3% din preţul minutelor de publicitate vândute de Societatea Română de Televiziune şi de posturile de televiziune private cu difuzare pe cale radioelectrică, terestră sau prin satelit, şi care se adaugă acestui preţ;

e) o contribuţie din încasările provenite din difuzarea filmelor pe orice fel de suport, în cinematografe sau în alte spaţii publice destinate vizionării cu public, al cărui cuantum este de 10% pentru filmele de provenienţă străină şi de 20% pentru filmele care au interdicţie de vizionare pentru minori;

f) o contribuţie de 3% din profitul brut obţinut de agenţii economici care desfăşoară activităţi comerciale de alt profil, în spaţiile destinate exploatării filmelor şi în anexele acestora;

g) cesiunea drepturilor de exploatare a filmelor româneşti realizate cu finanţare integrală de la bugetul de stat, produse înainte de intrarea în vigoare a prezentei ordonanţe de urgenţă, cu respectarea legislaţiei privind dreptul de autor şi drepturile conexe;

h) sumele provenite din închiriera imobilelor sau a altor bunuri aflate în administrarea sa; 

i) alte activităţi realizate direct de către Oficiul Naţional al Cinematografiei.
(2) Definirea spaţiilor menţionate la alin. (1) lit. f) şi stabilirea cuantumului contribuţiei se va face de către Oficiul Naţional al Cinematografiei în termen de 90 de zile de la înfiinţarea sa.
(3) Sumele provenite din contribuţiile stabilite la alin. (1) lit. c) d) e) şi f) reprezintă cheltuială deductibilă la calculul profitului impozabil al agenţilor economici respectivi.
	Pentru claritatea textului şi utilizarea unei terminologii unitare,

	14.
	Art. 14. - (1) Contribuţiile prevăzute la art. 13, alin. (1), lit. d) şi e) din prezenta ordonanţă de urgenţă se pot reduce cu 50%, la cererea agentului economic respectiv, cu obligaţia utilizării integrale a acestei reduceri de către acesta pentru achiziţionarea de noi filme destinate proiectării în cinematografe sau în alte spaţii definite ca atare de Oficiul Naţional al Cinematografiei, realizate în condiţiile art. 28 alin. (1), sau pentru participarea directă prin coproducţii sau asocieri la realizarea acestora.

   (2)    Cererile formulate în acest scop se vor depune la Oficiul Naţional al Cinematografiei până la 31 decembrie pentru anul ce urmează depunerii cererii. Suma rămasă neutilizată, până la 31 decembrie a anului în curs, se va vira către Oficiul Naţional al Cinematografiei dar nu mai târziu de 25 ianuarie a anului următor celui pentru care s-a solicitat reducerea.
	Amendament adoptat de Comisie

12. Articolul 14 se modifică şi va avea următorul cuprins:

Art. 14. - (1) Contribuţiile prevăzute la art. 13, alin. (1), lit. d) se pot reduce cu 50%, la cererea agentului economic respectiv, cu obligaţia utilizării integrale de către acesta a sumelor provenite din această reducere, pentru participarea directă la realizarea unor filme în condiţiile art. 28 alin. (1), destinate proiectării în cinematografe sau în alte spaţii definite ca atare de Oficiul Naţional al Cinematografiei.

 (2)      Cererile formulate în acest scop se vor depune la Oficiul Naţional al Cinematografiei până la 31 decembrie, pentru anul următor. 

(3) Suma rămasă neutilizată, până la 31 decembrie a anului în curs, se va vira către Oficiul Naţional al Cinematografiei până cel mai târziu la 25 ianuarie a anului următor celui pentru care s-a solicitat reducerea.
	Pentru fluenţa şi conciziunea textului

	15.
	Art. 15. - (1) Agenţii economici sunt obligaţi să calculeze, să reţină şi să vireze la Oficiul Naţional al Cinematografiei sumele prevăzute la art. 13 alin. (1) lit. c), d), e), f) şi g) până la data de 25 a lunii în curs pentru luna anterioară, cu excepţiile prevăzute la art. 14.

(2) Veniturile extrabugetare rămase în Fondul cinematografic naţional la sfârşitul anului, după acoperirea cheltuielilor, se reportează în anul următor, păstrându-şi aceeaşi destinaţie.
	Amendament adoptat de Comisie

13. Articolul 15 se modifică şi va avea următorul cuprins:

Art. 15. - (1) Agenţii economici sunt obligaţi să calculeze, să reţină şi să vireze la Oficiul Naţional al Cinematografiei sumele prevăzute la art. 13 alin. (1) lit. c), d), e) şi f) până la data de 25 a lunii în curs pentru luna anterioară, cu excepţiile prevăzute la art. 14.

(2) Veniturile extrabugetare rămase în Fondul Cinematografic Naţional la sfârşitul anului, după acoperirea cheltuielilor, se reportează în anul următor, păstrându-şi aceeaşi destinaţie.
	Pentru corelarea cu modificările propuse la punctele precedente.

	16.
	Art.  17. - (1) Sumele gestionate de către Oficiul Naţional al Cinematografiei, prin Fondul Cinematografic Naţional, potrivit prezentei ordonanţe de urgenţă, vor fi alocate, în principal, pentru acordarea de sprijin financiar, selectiv sau de drept, producătorilor şi distribuitorilor de film de toate categoriile: scurt şi lung metraj de ficţiune, documentar, film experimental sau de animaţie, pe suport clasic sau magnetic, cu condiţia ca filmul să fie realizat în condiţiile art. 28 alin. (1) din prezenta ordonanţă de urgenţă.

(2) Sprijinul financiar selectiv se acordă exclusiv pe bază de concurs, fie sub forma unei prime de proiect, fie sub forma unei prime de dezvoltare. Prima de proiect este destinată sprijinirii financiare a agenţilor economici, persoane fizice sau juridice române, pentru producerea şi distribuirea de filme, iar prima de dezvoltare este destinată sprijinirii financiare a agenţilor economici producători de film sau, individual, a autorilor, pentru pregătirea şi realizarea de scenarii cinematografice.
(3) Sprijinul financiar de drept se acordă exclusiv agenţilor economici producători de film, sub forma unei prime de difuzare.

(4) Prima de proiect, prima de dezvoltare şi prima de difuzare se acordă pe baza criteriilor şi în condiţiile stabilite de Oficiul Naţional al Cinematografiei .

(5) Prima de dezvoltare se acordă pe bază de concurs agenţilor economici producători de film sau, individual, autorilor de scenarii cinematografice, la cerere, pe baza unui synopsis. Acordarea acestei  prime de dezvoltare este condiţionată de o scrisoare de intenţie a unui agent economic producător de film, în care să se precizeze interesul acestuia pentru achiziţionarea dreptului de adaptare audiovizuală al scenariului scris cu sprijinul primei de dezvolatare solicitate, după terminarea acestuia, la un preţ cel puţin egal cu valoarea primei de dezvoltare solicitate.

(6) Acordarea primei de proiect se face numai pe bază de concurs, organizat de două ori pe an. Pentru organizarea concursului, Consiliul Oficiului Naţional al Cinematografiei desemnează un juriu, diferit pentru fiecare sesiune, alcătuit din 5 persoane, specialişti de mare reputaţie în domeniu.

(7) Juriul îşi desfăşoară activitatea şi deliberează potrivit regulamentului şi criteriilor elaborate şi aprobate de Consiliul Oficiului Naţional al Cinematografiei .

(8) Desemnarea juriului se face de către Consiliul Oficiului Naţional al Cinematografiei în maximum 3 zile după expirarea termenului de prezentare a proiectelor pentru concurs. Hotărârile juriului se iau prin vot deschis, cu majoritatea simplă din numărul total de membri. În argumentarea hotărârii sale, juriul redactează o motivare scrisă.

(9) Hotărârile juriului pot fi contestate în termen de 30 de zile de la comunicare la Consiliul Oficiului Naţional al Cinematografiei .

(10) Hotărârile Consiliului, luate în condiţiile art. 11, pot fi contestate la instanţa judecătorească competentă.
	Amendament adoptat de Comisie

14. Articolul 17 se modifică şi va avea următorul cuprins:

Art. 17.  - (1) Sumele gestionate de către Oficiul Naţional al Cinematografiei, prin Fondul Cinematografic Naţional, vor fi utilizate cu prioritate  pentru acordarea de sprijin financiar producătorilor şi distribuitorilor de filme de toate genurile: scurt şi lung metraj de ficţiune, documentar, film experimental sau de animaţie, pe orice fel de suport, cu condiţia ca filmul să fie realizat potrivit art. 28 alin. (1).

(2) Sprijinul financiar  se acordă sub forma unor credite rambursabile fără dobândă, astfel:

a) credit de proiect;

b) credit de dezvoltare;

c) credit de succes.  

(3). Creditele rambursabile, cu excepţia creditului de succes, se acordă exclusiv pe bază de concurs, organizat de către Oficiul Naţional al Cinematografiei, astfel:

a). pentru sprijinirea financiară a producerii şi difuzării de filme, sub formă de credite de proiect;

b). pentru sprijinirea financiară a agenţilor economici producători de film sau, individual, a autorilor, pentru pregătirea şi realizarea de scenarii cinematografice, sub formă de credite de dezvoltare.

	Pentru  corelarea cu dispoziţiile legislaţiei financiare şi a mecanismelor de creditare, astfel încât să apară clar faptul că  sumele de care se face vorbire, alocate din resurse publice sau din surse extrabugetare, intră în categoria de "împrumuturi rambursabile" - fără dobândă, în acest caz - deductibile din venituri ( baza impozabilă), şi nu în categoria de "prime".

Pentru o mai bună sistematizare a textului precum şi din raţiuni de claritate şi conciziune.

	Amendament adoptat de Comisie

15. Alineatele (5) - (10) din art. 17 se modifică după cum urmează şi constituie un nou articol, care se introduce după articolul 17, cu următorul cuprins:

(1) Concursurile pentru acordarea creditelor de proiect şi a creditelor de dezvoltare se organizează de două ori pe an.
(2) Consiliul Oficiului Naţional al Cinematografiei desemnează un juriu, diferit pentru fiecare sesiune de concurs, alcătuit din 5 persoane.

(3) Desemnarea juriului se face în maximum 3 zile după expirarea termenului de prezentare a proiectelor pentru concurs. 

(4) Juriul îşi desfăşoară activitatea şi deliberează potrivit regulamentului şi criteriilor aprobate de Consiliul Oficiului Naţional al Cinematografiei. 

(5) Hotărârile juriului se iau prin vot deschis, cu majoritatea simplă din numărul total de membri, urmând ca în argumentarea hotărârii sale, juriul să redacteze o motivare scrisă, în termen de 10 zile de la deliberare.

(6) Hotărârile juriului pot fi contestate în termen de 30 de zile de la comunicare la Consiliul Oficiului Naţional al Cinematografiei.

(7) Hotărârile Consiliului pot fi contestate, potrivit legii, la instanţa judecătorească competentă.
(8) Acordarea creditului de dezvoltare este condiţionată de o scrisoare de intenţie a unui agent economic producător de film, în care să se precizeze intenţia acestuia pentru achiziţionarea drepturilor de producere ca operă audiovizuală, a scenariului realizat cu acest sprijin, la un preţ cel puţin egal cu valoarea creditului solicitat.
	Pentru sistematizarea textelor care se referă la modalităţile de acordare a creditelor de proiect şi dezvoltare, în corelare cu modificările propuse la art. 17.

	18.
	Art. 18.  -  (1) Prima de proiect, acordată de către Oficiul Naţional al Cinematografiei  producătorului şi distribuitorului de film, nu poate depăşi cota de 49% din valoarea totală a bugetului de cheltuieli al proiectului prezentat de agentul economic care solicită sprijin financiar. Valoarea acestei prime nu poate  depăşi, pentru un film, de regulă, 20% din valoarea totală a bugetului aprobat de către Consiliul Oficiului Naţional al Cinematografiei pentru primele de proiect, conform art.9, lit.h, din prezenta ordonanţă de urgenţă.

(2) Prima de proiect se acordă agentului economic care o solicită exclusiv pentru proiectul prezentat la concurs şi nu este transmisibilă.
	Amendament adoptat de Comisie

16. Articolul 18 se modifică şi va avea următorul cuprins:
Art. 18.  - (1) Creditul  de proiect, acordat de către Oficiul Naţional al Cinematografiei  producătorului sau distribuitorului de film, nu poate depăşi 49% din valoarea totală a bugetului de cheltuieli al proiectului prezentat de solicitant. 

(2) Valoarea creditului acordat pentru un proiect nu poate  depăşi  20% din sumele alocate în acest scop din Fondul Cinematografic Naţional.
(3) Creditul de proiect se acordă exclusiv pentru proiectul prezentat la concurs şi nu este transmisibil.
	Pentru sistematizarea textelor care se referă exclusiv la valoarea  creditului de proiect, în corelare cu modificările propuse la art. 17 şi la art. precedent, nou.

	19.
	Art.  19. -  (1) Persoanele fizice şi juridice române care solicită prime de proiect sau prime de difuzare din partea Oficiului Naţional al Cinematografiei, în condiţiile prevăzute de prezenta ordonanţă de urgenţă, trebuie să facă dovada unui aport direct la finanţarea proiectului, în numerar, sau în natură la preţul pieţei, în procent de minimum 5% din bugetul total al producţiei sau al distribuţiei filmului.

(2) Acest aport poate fi şi indirect, sub formă de credite sau scrisoare de garanţie bancară sau garanţii echivalente.

(3) Procentul minim poate fi reactualizat anual prin Hotărâre de Guvern, pe măsura capitalizării societăţilor de producţie şi de distribuţie.

(4) Persoanle fizice sau juridice române care solicită sprijin financiar selectiv sau de drept conform art. 17 alineatul (1), (2) şi (3) sau art. 21 alineatul (1) din prezenta ordonanţă de urgenţă, trebuie să facă dovada că a obţinut prin cesionare, atât dreptul de adaptare audiovizuală a operei literare, care stă la baza scenariului, obiect al solicitării, cât şi, în cazul agenţilor economici producători sau distribuitori de film, drepturile de exploatare exclusivă a filmului pentru care s-a solicitat acest sprijin, de la toţi autori implicaţi în realizarea acestuia, cu respectarea Legii nr.8/1996 privind dreptul de autor şi a drepturilor conexe.

(5) Dovada obţinerii acestor drepturi se face prin contracte individuale, încheiate între solicitant şi autorii respectivi, anterior depunerii cererii de sprijin.
	Amendament adoptat de Comisie

15. Articolul 19 se modifică şi va avea următorul cuprins:
Art. 19. -  (1) Persoana fizică şi juridică română care solicită credite de proiect sau credite de succes trebuie să facă dovada unui aport direct la finanţarea proiectului, în valoare de minimum 5% din bugetul total al producţiei sau al distribuirii filmului, în numerar, sau în natură la preţul pieţei.

(2) Acest aport poate fi sub formă de credite sau scrisoare de garanţie bancară sau de garanţii echivalente.

(3) Creditul de proiect sau creditul de succes se pot acorda numai o singură dată pentru un film, la solicitarea reprezentantului autorizat al coproducătorilor.

(4) Persoanele fizice sau juridice române care solicită sprijin financiar trebuie să facă dovada că au obţinut cesiunea drepturilor de realizare a adaptării, ca operă derivată, obiect al solicitării, iar, în cazul agenţilor economici producători sau distribuitori de film, drepturile de exploatare exclusivă a filmului pentru care s-a solicitat acest sprijin, de la toţi titularii de drepturi asupra acestuia, în condiţiile legislaţiei în materie.  


	Pentru sistematizarea textelor care se referă la modalităţile de acordare a creditelor de succes, în corelare cu modificările propuse la art. precedente.

Pentru utilizarea unei terminologii unitare în corelare cu legislaţia în materia drepturilor de autor şi a drepturilor conexe.

	20.
	Art.  20. -  (1) Atât prima de proiect, cât şi prima de difuzare, se acordă pe baza unui contract de credit încheiat între Oficiul Naţional al Cinematografiei şi agentul economic producător sau distribuitor al filmului. Contractul se încheie numai după verificarea dosarului financiar al proiectului de către Oficiul Naţional al Cinematografiei . Dosarul trebuie să ateste faptul că finanţarea integrală a proiectului, atât ca surse, cât şi ca termene, este pe deplin asigurată.

(2) Prima de dezvoltare se atribuie pe bază de contract încheiat între agentul producător de film sau autorul solicitant şi Oficiul Naţional al Cinematografiei .

(3) Modul de derulare a contractului şi modalităţile de plată a sprijinului financiar acordat conform art.17 alin. (1) - (5) şi ale art. 21 alin. (1) din prezenta ordonanţă de urgenţă se vor stabili de către Oficiul Naţional al Cinematografiei, în termen de 30 de zile de la înfiinţare.

(4) Producţia unui film realizat cu ajutorul primei de proiect sau a primei de difuzare trebuie să înceapă în termen de cel mult 1 an de la acordarea acestor prime iar realizarea copiei standard nu trebuie să depăşească, de regulă, 2 ani de la data acordării acestora.

(5) Termenul de predare al scenariului realizat cu ajutorul primei de dezvoltare este de 1 an, de la data acordării acesteia.

(6) În cazuri bine justificate, Consiliul Oficiului Naţional al Cinematografiei poate prlungi termenele prevăzute la alin. (3) de mai sus.

(7) Prima de proiect şi prima de difuzare se pot cumula în condiţiile respectării condiţiilor din art. 18 alin. (1).
	Amendament adoptat de Comisie

18. Articolul 20 se modifică şi va avea următorul cuprins:
Art. 20 -  (1) Atât creditul de proiect, cât şi creditul de succes, se acordă pe baza unui contract încheiat între Oficiul Naţional al Cinematografiei şi agentul economic producător sau distribuitor al filmului. 

(2) Contractul se încheie numai după verificarea dosarului financiar al proiectului de către Oficiul Naţional al Cinematografiei, dosar prin care trebuie să se ateste faptul că finanţarea integrală a proiectului, atât ca surse, cât şi ca termene, este pe deplin asigurată.

(3) Creditul de dezvoltare se atribuie pe bază de contract încheiat între agentul producător de film sau autorul solicitant şi Oficiul Naţional al Cinematografiei .

(4) Termenul de predare al scenariului realizat cu ajutorul creditului de dezvoltare este de 1 an, de la data acordării acestuia.

(5) Producţia unui film realizat cu ajutorul creditului de proiect sau al creditului de succes trebuie să înceapă în termen de cel mult 1 an de la acordarea acestora iar realizarea copiei standard nu trebuie să depăşească 3 ani de la această dată.

(6) Creditul de proiect şi creditul de succes se pot cumula cu condiţia de a nu depăşi, în total, 60% din cheltuielile de producţie şi distribuire.

(7) În condiţiile stabilite la alin. (6), solicitarea unui credit de proiect se poate face numai în măsura în care sumele cuvenite drept credit de succes nu acoperă, integral, procentul de 60%.
(8) În cazuri bine justificate, Consiliul Oficiului Naţional al Cinematografiei poate prelungi termenele prevăzute la alineatul (5).


	Pentru o mai bună stematizare a textului, în corelare cu modificările propuse la punctele precedente.

Pentru stabilirea, prin efectul legii, a plafonului maxim de acordare a  diverselor forme de sprijin financiar.

	21.
	Art. 21. - (1) Prima de difuzare se acordă agentului economic producător al filmului, luând în considerare numărul de spectatori care vizionează filmul respectiv în sălile de cinematograf sau în alte săli destinate unei vizionări cu public, definite şi autorizate ca atare de Oficiul Naţional al Cinematografiei.

 (2) Prima de difuzare se constituie prin alocarea unei sume fixe pentru fiecare spectator care a vizionat filmul respectiv. Cuantumul acestei sume se stabileşte anual de către Oficiul Naţional al Cinematografiei.
(3) Prima de difuzare trebuie să fie utilizată în exclusivitate pentru producerea unui nou film cu îndeplinirea condiţiilor art. 28 alin. (1).

(4) În cazul în care cota din Fondul Cinematografic Naţional repartizată pentru anul respectiv nu este suficientă pentru acoperirea cuantumului primei de difuzare cuvenite unui film în condiţiile art. 18 alin. (1), sumele neacoperite vor fi încasate de agentul economic din fondurile Oficiului Naţional al Cinematografiei  pentru anul următor.
	Amendament adoptat de Comisie

19. Articolul 21 se modifică şi va avea următorul cuprins:
Art. 21. - (1) Cota din Fondul Cinematografic Naţional ce poate fi acordată, anual, pentru credite de succes, nu poate depăşi o treime din totalul sumelor ce constituie acest Fond. 

(2) Creditul de succes se calculează prin stabilirea unei sume fixe pentru fiecare din spectatorii plătitori al unui film realizat în condiţiile art. 28 alin. (1), iar cuantumul acestei sume se stabileşte anual de către Consiliul Oficiului Naţional al Cinematografiei.

(3) La calcularea cuantumului creditului de succes se va lua în considerare numai numărul de spectatori plătitori în săli de cinematograf sau în alte săli destinate unei vizionări cu public, definite şi autorizate, ca atare, de către Oficiul Naţional al Cinematografiei.

(4) Creditul de succes se acordă unui producător numai pentru producerea unui nou film, realizat în condiţiile art. 28 alin. (1).

(5) În cazul în care cota din Fondul Cinematografic Naţional repartizată pentru anul respectiv nu este suficientă pentru acoperirea cuantumului creditului de succes cuvenit unui film în condiţiile prezentei ordonanţe de urgenţă, sumele neacoperite vor fi transferate  agentului economic din fondurile Oficiului Naţional al Cinematografiei  pentru anul următor.
	Pentru eliminarea unor texte care se repetă, având în vedere modificările propuse, şi pentru sistematizarea şi claritatea textului.

	22.
	Art. 22.  Oficiul Naţional al Cinematografiei poate lua în considerare, cu avizul Consiliului Oficiului Naţional al Cinematografiei, şi alte forme de sprijin financiar, din sursele extrabugetare, pentru realizarea scopurilor sale conform art. 6.
	Amendament adoptat de Comisie

20. Articolul 22 se modifică şi va avea următorul cuprins:
Art. 22. - (1) Oficiul Naţional al Cinematografiei poate acorda, pentru îndeplinirea responsabilităţilor sale, cu avizul Consiliului Oficiului Naţional al Cinematografiei, şi alte forme de sprijin financiar, din surse extrabugetare.

(2) Oficiul Naţional al Cinematografiei poate utiliza fondurile extrabugetare aflate la dispoziţia sa pentru efectuarea cheltuielilor necesare în vederea îndeplinirii atribuţiilor şi responsabilităţilor sale.
	Pentru claritatea textului şi pentru a circumscrie corect destinaţia fondurilor extrabugetare aflate la dispoziţia Oficiului Naţional al Cinematografiei.

	23.
	Art.  23 -  (1) Sumele primite de către agenţii economici sau de către autorii de scenarii conform art. 17 alin. (1) - (5) şi ale art. 21 alin (1) constituie credite fără dobândă acordate acestora şi se rambursează către Oficiul Naţional al Cinematografiei pe măsura obţinerii de venituri din comercializarea drepturilor de exploatare ale scenariului sau ale filmului, după caz, realizate cu aceste sume.

(2) Creditul acordat sub forma primei  de proiect se garantează de către agentul economic prin cesionarea cotei corespunzătoare participării Oficiului Naţional al Cinematografiei  la bugetul de cheltuieli aprobat, aplicată asupra veniturilor provenite din exploatarea filmului realizat cu ajutorul acestei prime conform art. 27 alineatul (1) şi (2).

 (3) Creditul acordat sub forma primei de dezvoltare, se garantează prin cesionarea unei sume egale ca valoare cu prima de dezvoltare acordată din veniturile obţinute prin vânzarea drepturilor asupra scenariului realizat cu ajutorul acestei prime.

(4) Obligaţia de rambursare se stinge după trecerea a zece ani de la începerea comercializării scenariului sau a filmului. Suma rămasă nerambursată după această dată se ia în calcul la determinarea profitului impozabil al agentului economic care beneficiază de acest credit.
	Amendament adoptat de Comisie

21. Articolul 23 se modifică şi va avea următorul cuprins:
Art.   23. -  (1) Creditele acordate în condiţiile prezentei ordonanţe de urgenţă se rambursează către Oficiul Naţional al Cinematografiei din veniturile obţinute prin utilizarea ori exploatarea scenariului sau a filmului, realizate cu aceste credite.

(2) Creditele de proiect şi de succes se garantează de către beneficiar cu o cotă procentuală din veniturile provenite din exploatarea filmului, corespunzătoare participării Oficiului Naţional al Cinematografiei  la bugetul de producţie şi distribuire al filmului respectiv.

(3) Creditul de dezvoltare se garantează de către beneficiar cu partea din veniturile obţinute prin cesionarea drepturilor asupra scenariului, corespunzătoare participării Oficiului Naţional al Cinematografiei la realizarea acestuia.
(4) Obligaţia de rambursare se stinge după trecerea a zece ani de la data începerii utilizării sau exploatării scenariului sau, după caz, a filmului. 

(5) Suma rămasă nerambursată după această dată se ia în calcul la determinarea profitului impozabil al agentului economic care beneficiază de acest credit.
	Pentru utilizarea unei terminologii unitare şi pentru claritatea şi conciziunea textelor.

	24.
	Art. 24. -  (1) Rambursarea către Oficiul Naţional al Cinematografiei a sumelor primite conform art. 17 alineatul (1) şi art. 21 alineatul (1) din prezenta ordonanţă de urgenţă se face prin aplicarea, asupra venitului realizat, a cotei de participare a Oficiului Naţional al Cinematografiei la bugetul de cheltuieli al filmului.

(2) Rambursarea către Oficiul Naţional al Cinematografiei a sumelor primite conform art. 17 alineatul (3), se face integral din veniturile obţinute şi cesionate de către autor sau de către agentul economic beneficiar al primei de dezvoltare.
(3) Rambursarea se face până la data de 25 a lunii următoare celei în care s-a realizat venitul.
	Amendament adoptat de Comisie

22. Articolul 24 se modifică şi va avea următorul cuprins:
Art. 24. -  (1) Beneficiarii creditelor de proiect şi a creditelor de succes au obligaţia de a transfera Oficiului Naţional al Cinematografiei, din veniturile realizate prin exploatarea filmului, sumele corespunzătoare cotei procentuale de participare a Oficiului Naţional al Cinematografiei la bugetul de producţie şi distribuire al filmului respectiv.

(2) Transferul sumelor menţionate la alin. (1) se face până în ultima zi lucrătoare a lunii următoare celei în care s-a realizat venitul.
	Pentru sistematizarea textului şi pentru utilizarea unie terminologii unitare, în corelare cu modificările propuse la punctele anterioare.

	25.
	Art. 25.  -  (1)  Proprietatea negativului, precum şi toate drepturile de exploatare a filmului revin agentului economic producător, inclusiv în situaţia în care acesta a beneficiat de sprijin financiar în condiţiile art.17 alineatul (1) şi art. 21 alineatul (1).

(2) În termen de 30 de zile de la terminarea copiei standard negativul filmului realizat cu spijinul financiar al Oficiului Naţional al Cinematografiei se va depune în custodie la acesta şi va fi restituit numai după rambursarea integrală a sumelor acordate.

(3) Agentul economic producător al filmului este definit conform Legii nr. 8/1996 privind dreptul de autor şi drepturile conexe, ca fiind persoana fizică sau juridică ce îşi asumă responsabilitatea producerii filmului şi, în această calitate, organizează realizarea filmlui şi furnizează mijloacele tehnice şi financiare pentru realizarea acestuia.

(4) Oficiul Naţional al Cinematografiei colaborează cu organismele de gestiune colectivă a drepturilor de autor şi a drepturilor conexe, susţinând conform legii interesele acestora pe teritoriul României şi în străinătate.
	Amendament adoptat de Comisie

23. Articolul 25 se modifică şi va avea următorul cuprins:
Art. 25.  - (1) Proprietatea asupra negativului, precum şi toate drepturile de exploatare a filmului aparţin producătorului, inclusiv în situaţia în care acesta a beneficiat de sprijin financiar de la Oficiul Naţional al Cinematografiei.

(2) În termen de 30 de zile de la finalizarea copiei standard, negativul şi materialele primare ale filmului realizat cu spijinul financiar al Oficiului Naţional al Cinematografiei se vor depune în custodie la acesta şi vor fi restituite numai după achitarea integrală a sumelor acordate.


	Pentru sistematizarea textului şi pentru eliminarea  alin. (3) şi (4), care repetă prevederi ale Legii nr. 8/1996, privind dreptul de autor şi drepturile conexe.  

	26.
	Art. 26. - Nu pot beneficia de prime de proiect, prime de dezvoltare sau de difuzare, prevăzute potrivit prezentei ordonanţe de urgenţă, membrii juriilor pentru sesiunea de concurs la care au fost desemnaţi, precum şi funcţionarii publici ce îşi desfăşoară activitatea în cadrul Oficiului Naţional al Cinematografiei.
	Amendament adoptat de Comisie

24. Articolul 26 se modifică şi va avea următorul cuprins:
Art. 26. - Nu pot beneficia de credite de proiect sau de credite de dezvoltare:

a) membrii juriilor pentru sesiunea de concurs la care au fost desemnaţi;

b) preşedintele şi vicepreşedintele Oficiului Naţional al Cinematografiei; 

c) personalul care îşi desfăşoară activitatea în cadrul Oficiului Naţional al Cinematografiei.


	Pentru o mai clară delimitare a persoanelor care nu pot beneficia de credite de proiect sau de credite de dezvoltare.



	27.
	Art. 27. -  (1)  Prin venituri, în sensul prezentei ordonanţe de urgenţă, se înţelege totalitatea sumelor încasate de agentul economic producător al filmului din comercializarea drepturilor de exploatare obţinute în condiţiile art. 19, alineatul (4) din prezenta ordonanţă de urgenţă, pe plan intern şi internaţional, pentru exploatarea în cinematografe sau alte săli destinate vizionării cu public, prin vânzări la televiziunea terestră sau prin satelit, televiziunea prin cablu, televiziunea cu plată, cu transmisie codată, precum şi din drepturile de exploatare anexe, în măsura în care o parte din sumele enumerate mai sus n-au fost folosite la finanţarea producţiei filmului.

(2) Drepturile de exploatare anexe sunt drepturile de exploatare pentru muzică, coloana sonoră, melodii distincte, carte, tipărituri, imagini, obiecte, jocuri, CD-uri, casete audio şi alte asemenea, care folosesc ca sursă filmul respectiv şi ale căror drepturi de exploatare au fost obţinute de agentul economic producător, cu respectarea Legii nr. 8/1996 privind dreptul de autor şi drepturile conexe.

(3) Agentul economic care produce sau distribuie un film cu sprijinul financiar al Oficiului Naţional al Cinematografiei este obligat să evidenţieze separat în contabilitatea sa veniturilr şi cheltuielile pentru acest film şi să raporteze periodic veniturile realizate din comercializarea acestuia.

(4) Raportarea se va face, în primul an de exploatare, lunar, până la 25 ale lunii curente pentru luna anterioară, apoi trimestrial, până la trecerea termenului de 3 ani şi apoi anual, până la trecerea termenului de zece ani, conform art. 23, alineatul (3) din prezenta ordonanţă de urgenţă.

(5) Nerespectarea de către agentul economic producător a prevederilor art. 23 şi art. 24, privind rambursarea sprijinului acordat conform prezentei ordonanţe de urgenţă, atrage după sine rezilierea contractului de creditare şi obligarea la restituirea,în termen de maximum 30 de zile, a sumelor acordate ca sprijin financiar rămase nerambursate la data rezilierii.
	Amendament adoptat de Comisie

25. Articolul 27 se modifică şi va avea următorul cuprins:
Art. 27. - (1) Prin venituri, în sensul prezentei ordonanţe de urgenţă, se înţelege totalitatea sumelor încasate de agentul economic producător al filmului din utilizarea sau exploatarea scenariului sau al filmului, după caz, pe plan intern şi internaţional, pentru exploatarea în cinematografe sau alte săli destinate vizionării cu public, prin organismele de televiziune sau prin distribuitorii de programe prin cablu, precum şi din drepturile de exploatare separată pentru muzică, coloană sonoră, scenariu sau text, prin producerea de publicaţii, fonograme, casete audio şi video, alte opere derivate, obiecte, jocuri, şi altele asemenea, care folosesc ca operă preexistentă sau ca sursă filmul respectiv şi ale căror drepturi de exploatare au fost obţinute de agentul economic producător, cu respectarea legislaţiei în materia dreptului de autor şi a drepturilor conexe.

(2) Agentul economic care produce sau distribuie un film cu sprijinul financiar al Oficiului Naţional al Cinematografiei este obligat să evidenţieze separat în contabilitatea sa veniturile şi cheltuielile pentru acest film şi să raporteze periodic veniturile realizate din utilizarea şi exploatarea acestuia.

(3) Raportarea se va face, în primul an de exploatare, lunar, până la 25 ale lunii curente pentru luna anterioară, apoi trimestrial, până la trecerea termenului de 3 ani şi apoi anual, până la împlinirea termenului de zece ani.

(4) Nerespectarea de către agentul economic producător a prevederilor art. 23 şi art. 24, privind rambursarea sprijinului acordat conform prezentei ordonanţe de urgenţă, atrage după sine rezilierea contractului de creditare şi obligarea la restituirea, în termen de maximum 30 de zile, a sumelor acordate ca sprijin financiar.
	Pentru sistematizarea textului şi utilizarea unei terminologii unitare, în acord cu modificările propuse la punctele precedente.

	28.
	Art. 28. - (1)  Pot beneficia de sprijin financiar potrivit prezentei ordonanţe de urgenţă, agenţii economici, persoane fizice sau juridice române, care prezintă proiecte de film ce îndeplinesc cel puţin două din următoarele condiţii:

a) cel puţin doi dintre principalii realizatori: regizorul, scenaristul sau unul dintre interpreţii principali sunt cetăţeni români sau de naţionalitate română;

b) filmările să aiă loc în proporţie de 2/3 în România,în afara cazului în care subiectul filmului impune altfel. În acest caz, compensarea se face prin alte servicii de specialitate efectuate în România, cum sunt: montaj, sonorizare, laborator etc. În cazul în care proiectul necesită filmări în studio, acestea trebuie efectuate integral în România;
c) în cazul coproducţiilor, partea română trebuie să aibă o cotă de minimum 51% din bugetul filmului, fără a include în acesta costurile pentru scenariu, muzică, regie, producător şi interpreţii principali. Excepţie fac producţiile realizate în programele Comunităţii Europene.

(2) Detalierea condiţiilor prevăzute la alin. (1) se realizează de către Consiliul Oficiului Naţional al Cinematografiei .

(3) Sunt excluse de la sprijinul financiar acordat de Oficiul Naţional al Cinematografiei următoarele filme:

a) filme care glorifică sau minimalizează violenţa;

b) filme care incită la  ura de rasă sau propagă forme de discriminare pe criterii etnice, religioase sau de sex;

c) filme care lezează demnitatea individului;

d) filme care au interdicţie de vizionare pentru persoane sub 18 ani.
	Amendament adoptat de Comisie

26. Articolul 28 se modifică şi va avea următorul cuprins:
Art. 28. -  (1)  Pot beneficia de credite, persoanele fizice sau juridice române, care prezintă proiecte de film sau de scenariu ce îndeplinesc cel puţin două din următoarele condiţii:

a) cel puţin doi dintre principalii realizatori - regizorul, scenaristul sau unul dintre interpreţii principali - sunt cetăţeni români;

b) filmările să aibă loc în proporţie de 2/3 în România, cu excepţia filmărilor în studio, care trebuie efectuate integral în România, şi în afara cazului în care subiectul filmului impune altfel, situaţie în care compensarea se face prin alte servicii de specialitate efectuate în România, cum sunt: montaj, sonorizare, lucrări de laborator, precum şi alte operaţiuni tehnice;

c) în cazul coproducţiilor, partea română trebuie să aibă o cotă de participare de minimum 51% din bugetul filmului - fără a include în acesta costurile pentru scenariu, muzică, regie, producător şi interpreţii principali - cu excepţia producţiilor realizate în cadrul programelor Consiliului Europei, ale Comisiei Europene şi ale organismelor subordonate acestora.

(2) Detalierea condiţiilor prevăzute la alin. (1) se stabileşte de către Consiliul Oficiului Naţional al Cinematografiei .

(3) Nu pot beneficia de sprijinul financiar acordat de Oficiul Naţional al Cinematografiei următoarele filme:

a) filme care încurajează direct sau indirect violenţa;

b) filme care incită la  ura de rasă sau propagă forme de discriminare pe criterii etnice, religioase sau de sex;

c) filme care lezează demnitatea individului şi principiile democratice;

d) filme care, potivit clasificării Oficiului Naţional al Cinematografiei, au interdicţie de vizionare pentru minori.
	Pentru claritatea  şi conciziunea textului.

Pentru utilizarea termenilor consacraţi atât în literatura de specialitate, cât şi în documentele europene cu relevanţă în materie

	29.
	Art. 29. - Agenţii economici care beneficiază de sprijin financiar din partea Oficiului Naţional al Cinematografiei pentru realizarea unui film au obligaţia de a preda o copie a acestuia, în limba română, pe suportul pe care a fost realizată versiunea originală, Arhivei Naţionale de Filme în termen de 60 de zile de la data executării copiei standard.
	Amendament adoptat de Comisie

27. Articolul 29 se modifică şi va avea următorul cuprins:
Art. 29. - Agenţii economici care beneficiază de sprijin financiar din partea Oficiului Naţional al Cinematografiei pentru realizarea unui film au obligaţia de a preda Arhivei Naţionale de Filme o copie a acestuia, în limba română, pe suportul pe care a fost realizată versiunea originală, în termen de 60 de zile de la data finalizării copiei standard.
	Pentru claritatea textului.

	30.
	Art. 31. - În sensul prezentei ordonanţe de urgenţă prin personalul cinematografic se înţeleg persoanele care participă sub o formă artistică sau tehnică la organizarea producţiei cinematografice,  precum şi personalul laboratoarelor cinematografice .
	Amendament adoptat de Comisie

28. Articolul 31 se modifică şi va avea următorul cuprins:
Art. 31. - În sensul prezentei ordonanţe de urgenţă personalul cinematografic este constituit din persoanele care participă sub o formă artistică sau tehnică la organizarea producţiei cinematografice,  precum şi personalul laboratoarelor cinematografice
	Pentru o mai corectă formulare a prevederii art. 31.

	31.
	Art. 32.  - Agenţii economici români sau străini, care produc, comercializează sau difuzează în săli de cinematograf sau alte săli destinate vizionării cu public, definite ca atare şi autorizate de către Oficiul Naţional al Cinematografiei , filme pe suport clasic sau magnetic sau care desfăşoară orice alte activităţi în domeniul cinematografiei, au obligaţia să se înregistreze la Registrul cinematografiei şi să obţină autorizaţie de funcţionare. 
	Amendament adoptat de Comisie

29. Articolul 32 se modifică şi va avea următorul cuprins:
Art. 32. - Persoanele fizice şi juridice care produc, comercializează sau difuzează în săli de cinematograf sau alte săli destinate vizionării cu public, definite ca atare şi autorizate de către Oficiul Naţional al Cinematografiei, filme pe orice fel de  suport sau care desfăşoară orice alte activităţi în domeniul cinematografiei, au obligaţia să se înregistreze la Registrul Cinematografiei şi să obţină autorizaţie de funcţionare.
	Pentru fluenţa şi claritatea textului.

	32.
	Art. 34. -  (1)   Agenţii economici care au ca obiect de activitate exploatarea filmelor pe suport  clasic sau magnetic, în săli de cinematograf sau alte săli destinate vizionării cu public, au obligaţia să difuzeze filme produse în condiţiile art. 28 alin. (1) din prezenta ordonanţă de urgenţă, în proporţie de minimum 5% din totalul anual al orelor de proiecţie.

(2) La propunerea Oficiului Naţional al Cinematografiei, Guvernul poate modifica procentul prevăzut la alin. (1).
(3) Nerespectarea dispoziţiilor alin. (1) se penalizează cu sume de 5 milioane lei pentru fiecare oră nedifuzată.

(4) Constatarea nerespectării obligaţiilor prevăzute la alin. (1) se face de către împuterniciţi ai Oficiului Naţional al Cinematografiei, care aplică şi penalităţile.

(5) Cu privire la constatările şi penalităţile aplicate, agenţii economici prevăzuţi la alin. (1) se pot adresa cu plângere la judecătoriile în a cărei rază teritorială îşi are sediul agentul economic respectiv.
	Amendament adoptat de Comisie

30. Articolul 34 se modifică şi va avea următorul cuprins:
Art. 34. -  (1)   Agenţii economici care au ca obiect de activitate exploatarea filmelor pe orice fel de suport, în săli de cinematograf sau alte săli destinate vizionării cu public, au obligaţia să difuzeze filme produse în condiţiile art. 28 alin. (1) din prezenta ordonanţă de urgenţă, în proporţie de minimum 5% din totalul anual al orelor de proiecţie.

(2) Nerespectarea dispoziţiilor alin. (1) se penalizează cu 10 milioane lei pentru fiecare oră nedifuzată.

(3) Constatarea situaţiilor prevăzute de prezentul articol se face de către împuterniciţi ai Oficiului Naţional al Cinematografiei, care aplică şi penalităţile.

(4) Împotriva constatărilor şi penalităţilor aplicate, agenţii economici se pot adresa cu plângere la judecătoriile în a cărei rază teritorială îşi au sediul.
	Pentru utlizarea unei terminologii unitare, corelate cu modificările propuse la punctele precedente.

	33.
	 (2) Cuantumul şi procentele de aplicare a penalităţilor prevăzute în prezenta Ordonanţă de urgenţă pot fi actualizate, la propunerea Oficiului Naţional al Cinematografiei, prin hotărâre a Guvernului.
	Amendament adoptat de Comisie

31. Alineatul (2) al articolului 35 se modifică şi va avea următorul cuprins:
 (2) Cuantumul şi procentele de aplicare a penalităţilor prevăzute în prezenta ordonanţă de urgenţă pot fi actualizate periodic, la propunerea Oficiului Naţional al Cinematografiei, prin hotărâre a Guvernului.
	Pentru claritatea textului.

	34.
	Art. 36. - În scopul dezvoltării cinematografiei româneşti, consiliile locale şi alte autorităţi publice, sprijină, în limitele competenţei lor, construirea de noi cinematografe, cu unul sau cu mai multe ecrane, prin alocare de fonduri, acordarea de facilităţi fiscale, sau prin închirierea sau concesionarea de terenuri adecvate pentru persoanele juridice sau fizice române sau străine, care doresc să investească în acest domeniu.
	Amendament adoptat de Comisie

32. Articolul 36 se modifică şi va avea următorul cuprins:
Art. 36. - În scopul dezvoltării cinematografiei româneşti, consiliile locale şi alte autorităţi publice, sprijină, în limitele competenţei lor, construirea de noi cinematografe, cu unul sau cu mai multe ecrane, prin alocare de fonduri sau prin închirierea sau concesionarea de terenuri adecvate pentru persoanele care doresc să investească în acest domeniu.
	Pentru eliminarea unor prevederi prin care se depăşesc atribuţiile legale ale autorităţilor locale.

	35.
	Art. 39.  -  (1) Agenţii economici care realizează filme conform art.28 alineatul (1) din prezenta ordonanţă de urgenţă, cu sprijin financiar selectiv sau de drept, sunt obligaţi în condiţiile art. 29 să depună la Arhiva Naţională de Filme o copie a filmului realizat.

(2) Pentru agenţii economici care realizează filme finanţate cu capital integral privat, depunerea unei copii la Arhiva Naţională de Filme este voluntară.
	Amendament adoptat de Comisie

33. Articolul 39 se modifică şi va avea următorul cuprins:
Art. 39.  - Pentru agenţii economici care realizează filme finanţate cu capital integral privat, depunerea unei copii la Arhiva Naţională de Filme nu este obligatorie.
	Pentru claritatea şi conciziunea textului, prin eliminarea unor repetiţii - textul alin.(1) repetă textul art. 29 -.

	36.
	Art. 42.  - (1)  În scopul integrării europene Oficiul Naţional al Cinematografiei va face în termen de 30 de zile de la data intrării în vigoare a prezentei ordonanţe de urgenţă demersurile necesare includerii României în programele specializate ale Uniunii Europene.
(2) Taxele de înscriere şi plata cotizaţiilor aferente se vor asigura din bugetul de stat prin Oficiul Naţional al Cinematografiei. 
	Amendament adoptat de Comisie

34. Articolul 42 se elimină.
	Pentru eliminarea unor prevederi repetitive.

	37.
	
	Art. II. - Ordonanţa de urgenţă a Guvernului nr. 67/1997 privind înfiinţarea, organizarea şi funcţionarea Oficiului Naţional al Cinematografiei şi constituirea Fondului Cinematografic Naţional, publicată în Monitorul Oficial al României, Partea I, nr. 295 din 30 octombrie 1997 cu modificările şi completările aduse prin prezenta lege, se va republica în Monitorul Oficial al României, Partea I, dându-se articolelor o nouă numerotare.  
	Pentru respectarea normelor de tehnică legislativă

